SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS UN NACIONĀLĀS DROŠĪBAS KOMISIJAS KOPSĒDES

PROTOKOLS Nr. 141.1.9/6-53-14/23/ PROTOKOLS Nr. 141.1.9/14-1-14/23

**2023. gada 27. septembrī plkst. 10.00**

Rīgā, Jēkaba ielā 16, komisijas sēžu zālē

Sēdē piedalās:

**AIKNK komisijas deputāti**:

**Raimonds Bergmanis**

**Edvīns Šnore**

**Jānis Skrastiņš**

**Ainars Latkovskis**

**Ināra Mūrniece**

**Igors Rajevs**

**Aleksejs Rosļikovs**

**Uģis Rotbergs**

**Atis Švinka**

**Andrejs Vilks**

**Edmunds Zivtiņš**

**NDK komisijas deputāti**:

**Jānis Dombrava**

**Ainars Latkovskis**

**Vilis Krištopans**

**Atis Švinka**

**uzaicinātās personas:**

* Aizsardzības ministrijas valsts sekretārs **Jānis Garisons**
* Aizsardzības ministrijas Aizsardzības politikas departamenta direktore **Ginta Brūmane-Gromula**

**citas personas:**

**Aizsardzības, iekšlietu un korupcijas novēršanas komisijas vecākā konsultante I.Barvika, konsultanti I.Silabriede, M.Veinalds, E.Kalniņa**

**Nacionālās drošības komisijas vecākā konsultante S.Bumbiere, konsultante L.Timrota**

**Sēdi vada:** komisijaspriekšsēdētājs R.Bergmanis

**Sēdi protokolē:** konsultanteE.Kalniņa

**Sēdes veids:** atklāta sēde

Darba kārtība:

1. Valsts aizsardzības koncepcija.

2. Dažādi.

**R.Bergmanis** atklāj komisijas sēdi, informē par izskatāmo darba kārtību un uzaicinātajām amatpersonām.

1. Valsts aizsardzības koncepcija.

**R.Bergmanis** informē, ka saskaņā ar Nacionālās drošības likumu aizsardzības koncepciju apstiprina parlamentā katra sasaukuma otrajā gadā. Taču šogad, reaģējot uz šā brīža ģeopolitiskās situācijas izaicinājumiem, šī koncepcija ir izstrādāta paātrinātā kārtībā. Tajā ir veiktas būtiskas izmaiņas atšķirībā no iepriekšējās. Tās ir ļoti nozīmīgas, lai varētu attīstīt un stiprināt mūsu valsts drošību. Uzsver, ka koncepcija izstrādāta laikā, kad Krievija izvērš pilna mēroga karu Ukrainā, un kara iznākums noteiks turpmāko Eiropas drošības arhitektūru. Dod vārduAizsardzības ministrijas valsts sekretāram J.Garisonam Valsts aizsardzības koncepcijas prezentēšanai (prezentācija pielikumā).

**J.Garisons** demonstrē prezentāciju, kurā izklāstīta Valsts aizsardzības koncepcija. Norāda, ka, salīdzinājumā ar iepriekšējo Valsts aizsardzības koncepciju, šajā projektā daudzas lietas joprojām ir aktuālas. Netiek atkārtotas vispārzināmās lietas, bet tiek akcentētas jaunās būtiskākās lietas, kurām ir ietekme uz NBS attīstības plānošanu un kopumā uz Valsts aizsardzības plānu. Lielākā izmaiņa, protams, ir Krievijas uzsāktais karš pret Ukrainu (ģeopolitiskās situācijas maiņa, militāro pieņēmumu maiņa, kas ietekmē plānošanu – militārā spēka kvantitātei ir nozīme, tāpat arī jaunajām tehnoloģijām un pretgaisa aizsardzības sistēmām. Gaisa telpas kontrolei ir izšķiroša nozīme. Tāpat liela nozīme bruņoto spēku spējām pretoties ir arī sabiedrības motivācijai). VAK ielikts pieņēmums, ka Krievija 5 gadu laikā var atgūties – var skaitliski atjaunot bruņotos spēkus. Šajā laikā mums jāstiprina savas spējas, arī sabiedroto klātbūtne.

Prezentācijā akcentē Valsts aizsardzības koncepcijā galvenās ietvertās lietas – Valsts aizsardzības koncepcija veidota pēc principa “viss, ko mēs darām”, tas ir, visaptverošā valsts aizsardzība. VVA ir visas sabiedrības uzdevums, veiksme atkarīga no visas sabiedrības gatavības. Koncepcija iezīmē divus atzarus visaptverošajā valsts aizsardzībā – NBS un NATO (militārais bloks); sabiedrības gatavība.

Uzsver, ka mums jārēķinās ar Krievijas pielietoto brutalitāti – sabiedrībai jābūt attiecīgi gatavai.

Attiecībā uz NBS koncepcija turpina jau iepriekš iesāktos definētos uzdevumus, vienlaikus attīstot NBS jaunās spējas – NBS turpina attīstīt pretgaisa aizsardzības, krasta aizsardzības un tālās darbības raķešu artilērijas un bezpilota lidaparātu spējas, kā arī ieviest bruņojumā kājnieku kaujas platformas. Vēl NBS attīsta kaujas nodrošinājuma un atbalstošās funkcijas, veidojot krājumus un attīstot medicīnas spēju, un loģistikas funkcijas.

Koncepcijā jaunā līmenī ieviesta robežapsardzība – Latvijas ārējās robežas inženiertehniskā pilnveidošana ar fiziskiem un tehnoloģiskiem risinājumiem atbilstoši pretinieka potenciālajam apdraudējumam. NBS uzdevums ir nodrošināt valsts teritorijas un civiliedzīvotāju aizsardzību no pirmā centimetra, liedzot ienaidnieka iespējas virzīties un nostiprināties Latvijas teritorijā, izmantojot visus nepieciešamos un pieejamos līdzekļus.

Tiek arī akcentēta aizsardzības industrijas noturība, attīstība un spēja funkcionēt krīzes un kara laikā (viens no veiksmīgas valsts aizsardzības priekšnoteikumiem): nacionālās industrijas atbalsta politika; stratēģisko rezervju veidošana.

Turpinājumā iezīmē NBS nākotnes struktūru: ieviests tālejošs mērķis (runa par periodu pēc 2030. gada) – palielināt Nacionālo bruņoto spēku aktīvo un rezerves personālu līdz aptuveni 31 000 miera laikā un 61 000 kara laikā. Pēc VAK apstiprināšanas tiks izstrādāta detalizēta NBS struktūra un tai nepieciešamie vienību štati, kuros tiks noteikts precīzs sadalījums personāla kategorijās.

Koncepcija raksturo mūsu intereses NATO – NATO “priekšējā aizsardzība” jeb “forward defence” (NATO klātbūtnes stiprināšana); Viļņas samitā apstiprinātie aizsardzības plāni; attiecīgo spēju attīstība.

Noslēgumā iezīmē stratēģijai nepieciešamos resursus – resursi pašlaik tiek plānoti tā, ka ir stabils finansējums: nākamajā gadā valsts aizsardzības finansējumam tiks atvēlēti 2,4%, sākot ar 2025. gadu – 2,5%, bet 2027. gadā aizsardzības finansējumam jāsasniedz 3% no IKP jeb vairāk nekā 13 miljoni eiro.

Noslēdz prezentāciju un norāda, ka ir gatavs atbildēt uz deputātu jautājumiem, ja tādi radīsies.

**J.Bergmanis** pateicas par izsmeļošo prezentāciju, dod vārdu deputātiem jautājumiem.

*Sēdes turpinājumā deputāti uzdod sev interesējošus jautājumus un saņem atbildes uz tiem.*

***E.Šnore*** *interesējas par obligātā militārā dienesta karavīru skaitu minēto 5 gadu laikā; cik liels skaits tiks apmācīts šo 5 gadu laikā.*

***J.Garisons*** *skaidro, ka tas saistīts ar infrastruktūras objektu attīstību (VAD iesaucamo skaits varētu sasniegt līdz 4000 gadā.*

***E.Šnore*** *tālāk interesējas par robežas nostiprināšanu – par mīnu izvietošanu. Kādā gadījumā tās varētu tikt izvietotas?*

***J.Garisons*** *atbild, ka notiek darbs pie robežas pretmobilitātes plāna izstrādes, tālāk – nocietinājuma plāna izstrādes, kur tas tiktu noteikts.*

***A.Latkovskis*** *jautā par dronu attīstību saistībā ar to, ka Latvija ir jūras valsts – vai šajā jomā tiek kaut kas darīts.*

***J.Garisons*** *informē, ka ir granta projekts, kur tiek attīstīts prototips jūras dronam.*

***I.Mūrniece*** *vaicā par 10 gadiem, kas minēti Nacionālās drošības koncepcijas projektā, bet šajā koncepcijā ielikti 5 gadi. Krievija ir spējīga ļoti ātri atjaunot savu militāro potenciālu, mēs ar savu militāro attīstību stipri iepaliekam gan spēju, gan resursu, gan personāla ziņā. Kur Nacionālās drošības koncepcijā tie 10 gadi varētu būt, kādi ir pieņēmumi.*

*Vēl interesējas par nacionālo industriju un ražošanu – tika sagatavoti un nosūtīti lēmumi valdībai par valsts kapitālsabiedrības dibināšanu, kas varētu tieši iesaistīties militārajā ražošanā – cik tālu ir tikts ar šo jautājumu?*

*Par 3% aizsardzībai – solīts, ka šis skaitlis ar jauno spēju attīstību tiks sasniegts jau nākamgad. Vai ir kādas izmaiņas?*

***J.Garisons*** *skaidro, ka jautājumā par 5 pret 10 gadiem ir un nav pretrunu, jo šajā koncepcijā mēs skatāmies no pretinieka militāro spēju attīstības viedokļa. Attiecīgi tik ātri šīs spējas varētu attīstīties. Bija prognozēts, ka sankcijas būtiski ietekmēs Krievijas militāro industriju, bet šie ražošanas apjomi pieaug.*

*Par industriju – turpinās saskaņošana starp ministrijām.*

*Attiecībā uz budžetu – situācija ir joprojām tāda pati.*

***E.Zivtiņš*** *interesējas par militāro izlūkošanu – vai paredzēts nostiprināt šo pozīciju.*

***J.Garisons*** *atbild, ka tas tiek darīts visu laiku.*

***A.Vilks*** *konceptuāli norāda uz 3 jautājumu blokiem – jautājumi, kas skar politisko plānošanu (jebkuriem dokumentiem jāparedz pēctecība); jautājumi, kas saistīti ar iespējamiem globāliem riskiem, kurus varētu šeit iekļaut (piemēram, jāpievērš uzmanība nelegālās migrācijas pieauguma intensitātei kā iespējamam drošības apdraudējumam šajā kontekstā; tāpat par Krievijas pilsoņu klātbūtni Latvijā); jautājumi, kas saistīti ar perspektīviem darbības virzieniem, kurus varētu paredzēt (šeit var runāt par valsts pārvaldes iestāžu iesaisti – piemēram, nav minēta drošības iestāžu loma).*

***J.Dombrava*** *jautā par koncepcijas ieviešanu, cik ātri tas notiks. Uzsver, ka koncepcijā pārāk maz vērtēts faktors, ka Krievija ir pietiekami sekmīgi pārgājusi uz kara laika ekonomiku iepretim NATO valstīm, kuras joprojām turpina dzīvot miera laika ekonomikā.*

 *Nav akcentēta Latvijas atbilde kodoldraudiem.*

*Nav skaidrs, kā mēs saredzam iespēju masveidā un lēti iznīcināt milzīgu skaitu pretinieku.*

*Par skaitlisko sastāvu – atzinīgi novērtē to, ka dokumentā ir izvirzīts drosmīgs un pareizs mērķis: palielināt Nacionālo bruņoto spēku aktīvā un rezerves personāla skaitu līdz 61 000. Jādomā, kā to sasniegt.*

***J.Garisons*** *skaidro par kodoldraudiem – ir 2 atturēšanas līmeņi: NATO līmenis; spēja reaģēt, ja kas tāds notiek – īstenotas vairākas mācības, kā maksimāli novērst draudus civiliedzīvotājiem.*

*Par skaitlisko sastāvu – tas ir liels izaicinājums.*

***U.Rotbergs*** *vaicā par veicamo dronu jomā; vēl jautā par kognitīvo telpu – kas vēl darāms paralēli VAM, lai stiprinātu izpratni par valsts aizsardzību, lai stiprinātu kopējo gribu.*

***J.Garisons*** *atbild, ka ir vairāki sakaru kanāli, kas ir attiecīgi izmantojami (piemēram, 5G tīkls).*

*Par psiholoģiskās noturības stiprināšanu – ir semināri (īpaši būtiski reģionos).*

***I.Rajevs*** *interesējas par mācībām “Namejs” – kāpēc notiek reizi četros gados, kādēļ nav biežāk (katru gadu).*

*Par daudznacionālo divīziju “Ziemeļi” – vēlas precizējumu par sadarbību ar NBS.*

*Par personāliju skaitu – optimistisks, ļoti ambiciozs skaitlis. Kā tiks plānota apmācība?*

*VAM un VAD salāgošana – nav atbildes uz šo jautājumu.*

***J.Garisons*** *informē, ka attiecībā uz mācībām “Namejs” būtība ir tāda, ka “ne retāk kā” – tas bija miera laika cikls. Pēdējos gados ir notikušas mācības katru gadu.*

*Par multinacionālo divīziju – šajā vasarā ministri parakstīja vienošanos ar Dāniju, apņemoties izveidot pilnvērtīgu divīziju, kas tiktu iekļauta NATO komandstruktūrā.*

*Par 31 000 – darbs ir uzsākts, piekrīt, ka tas ir izaicinoši.*

*Par VAM un VAD integrāciju tiek domāts.*

***R.Bergmanis*** *atzīmē, ka VAMOIC kapacitāte ir liels izaicinājums (tieši par būvniecību).*

*Par studentiem – par stipendiju piešķiršanu, aicina valdību pie tā strādāt.*

*Par rezervistiem – par apmācībām, vai to būs iespējams pacelt.*

***J.Garisons*** *skaidro par prioritātēm – Sēlijas poligons ir prioritāte; VAD infrastruktūra arī ir prioritāte (uzsvars uz esošajām bāzēm) – plāns ir apstiprināts, ir uzsākts darbs.*

*Par rezervistiem – par nodrošinājumu nav pamata satraukumam.*

***R.Bergmanis*** *jautā, vai ir domāts atvēlēt līdzekļus CA patvertņu izveidošanai un uzturēšanai.*

***J.Garisons*** *atbild, ka par to tiek domāts.*

***R.Bergmanis*** *tālāk jautā par AM atbildības uzņemšanos kara gadījumā.*

***J.Garisons*** *skaidro, ka ir plāns, kurā viss ir aprakstīts.*

***R.Bergmanis*** *interesējas par infrastruktūras attīstību Zemessardzei, vai par to ir domāts.*

***J.Garisons*** *informē, ka šogad ir pabeigta Aizkraukles bataljona būvniecība, uzsākta Jēkabpils bataljona būvniecība, arī 17. bataljona būvniecība.*

***R.Bergmanis*** *jautā par šautuvju izbūvi, vai tās būs iespējams izveidot.*

***J.Garisons*** *atbild, ka galvenā aizķeršanās nav būvniecība, bet lielākais šķērslis ir zemju nodošanas procesā starp AS “Latvijas Valsts meži” un AM – problēma ir regulējuma trūkums.*

***R.Bergmanis*** *aicina AM apkopot likumdošanas trūkumus, lai šos šķēršļus varētu likvidēt.*

*Deputāti sniegto informāciju**pieņem zināšanai.*

**R.Bergmanis** aicina deputātus balsot par Valsts aizsardzības koncepcijas atbalstīšanu un virzīšanu izskatīšanai Saeimas sēdē.

*Notiek balsošana.*

*Par – 11; pret – nav; atturas – nav.*

**LĒMUMS:**

- atbalstīt Valsts aizsardzības koncepciju un virzīt izskatīšanai Saeimas sēdē lēmuma projektu “Par Valsts aizsardzības koncepcijas apstiprināšanu”.

2. Dažādi.

R.Bergmanis informē komisijas deputātus par turpmāk plānotajām sēdēm.

R.Bergmanis pateicas uzaicinātajām personām par piedalīšanos komisijas sēdē un slēdz sēdi.

Sēde pabeigta plkst. 11.35.

AIKNK priekšsēdētājs R.Bergmanis

AIKNK sekretārs J.Skrastiņš

NDK priekšsēdētājs J.Dombrava

NDK sekretārs A.Latkovskis

Protokolēja E.Kalniņa